**Skabelon til fysikrapporter**

En fysikrapport skal fylde 2-5 sider på computer, fraregnet billeder, figurer, forside og lig­nende, men medregnet formler. Bemærk, at det kun er en skabelon, dvs. at du godt må mikse de enkelte punk­ter. De skal bare alle indgå i rapporten!

##### Forside

Lav en forside med angivelse af rapportens *titel* og *nummer*, *hvem* øvelsen er udført af sam­­men med, samt *rapportskriverens navn*. Angiv også eventuelt *tidspunkt* for øvelsens ud­­fø­relse. Se eksempel på næste side.

##### Formål

Angiv kort og præcist hvad meningen med øvelsen er af hensyn til en mulig læser.

##### Apparatur

Oprems det anvendte apparatur og materialer.

##### Udførelse

Beskriv trin for trin forsøgets udførelse, meget gerne med anvendelse af *tegninger* og *fi­gurer*. Nævn også gerne problemer undervejs. Husk, at en elev, som ikke kender til for­­søget og som er på jeres eget niveau, skal kunne læse og forstå, hvad der foregår!

##### Teori/Resultater/Beregninger

Angiv måleresultater, gerne i en tabel eller lignende. Hvis der er tale om beregninger, giv da blot ét eksempel på *hver type* beregning og opskriv resultaterne af de resterende, gerne i en tabel. Hvis du anvender en formel, som er speciel for forsøget og som ikke er blevet udledt i bogen, bør du udlede/forklare den i rapporten.

##### Fejlkilder/usikkerheder/konklusioner

Nævn de *væsentligste* usikkerheder og fejlkilder ved forsøget. Undgå at opremse en lang liste af mere eller mindre hypotetiske fejlkilder, såsom:

*Apparatet kunne være i stykker ...* (med mindre du har en klar formodning om dette)

*Jeg kunne have aflæst forkert ...* (undgå at angive personfejl, med mindre du mener, at du har begået dem!).

*Jeg kunne have lavet regnefejl ...* (hvis du mener at have gjort dette, korrigér da bereg­nin­gerne før du afleverer!).

Du kan beskrive usikkerheder/fejlkilder *kvalitativt*, dvs. med ord, eller mere *kvantitativt* ved at fore­tage overslagsberegninger, fx. med *max-min-metoden*. Vurdér eventuelt på bag­­grund af beskrivelsen af usikkerheder og fejlkilder, hvor meget man kan regne med re­­sul­taterne. Hvis du har nogle gode idéer til hvordan forsøget kan forbedres og usik­ker­heder/fejl­kil­der­ne reduceres, må du gerne næv­ne dem. Det kan undertiden være for­nuf­tigt at sam­men­fatte dine resultater i en *kon­klu­sion*. Fik du vist det du satte dig for, jvf. for­målet? Hvis du fik urealistiske resultater, for­søg da at forklare, hvad der kan være gået galt!

**2. Varmefylde**

Udført den 7/10-2020 af

Maria Jensen

Charlotte Frederiksen

Kim Madsen

Rapportskriver: Charlotte Frederiksen